Trok wat motors vervoer, slaan omFoto: ER24 Verkeer op die N3 naby die Peacevale-afrit in KwaZulu-Natal is erg ontwrig nadat ŉ vragmotor wat motors vervoer, omgeslaan het. Chris Botha, woordvoerder van Netcare 911, het gesê een van die motors agterop die vragmotor het op ŉ ander motor wat in die rigting van Pietermaritzburg gery het te lande gekom. Volgens Botha het een persoon ernstige beserings opgedoen en is op die toneel behandel voor hy na ŉ nabygeleë hospitaal geneem is vir verdere mediese sorg. Drie bane is vir verkeer gesluit en daar is hewige ontwrigting. Die presiese oorsaak van die ongeluk word ondersoek.